Թուրքիային մտահոգեց 2015թ. դեկտեմբերի 23-ին Հայաստանի և Ռուսաստանի պաշտպանության նախարարների կողմից Մոսկվայում ՀՕՊ տարածաշրջանային միացյալ համակարգ ստեղծելու մասին համաձայնագիր ստորագրելը։ Թուրքական ԶԼՄ-ների պնդմամբ՝ Թուրքիայի կառավարության ներկայացուցիչը, ում անունը չհաղորդվեց,հայտարարել էր, որ «Հայաստանն ու Ռուսաստանը պետք է հրաժարվեն այնպիսի գործողություններից, որոնք կխաթարեին խաղաղությունը Կովկասում»[127]։ Ինչ վերաբերում է Ղարաբաղյան հիմնախնդրին, ապա 2015թ. դեկտեմբերին Ալեքսանդր Լուկաշևիչը հայտարարեց, որ հակամարտող կողմերից մեկին պաշտպանելու Թուրքիայի փորձերն ապակառուցողական են, չեն ողջունվում ԵԱՀԿ-ի կողմից և չեն կարող շարունակություն ունենալ[128]: